Ég held að bátarnir sem voru fyrir vestan okkur séu að keyra í þetta “ . Á föstudag komu íslensk skip á miðin , þar á meðal Börkur NK. Kastað var ótt og títt þann dag en köstin reyndust lítil og annað veifið var búmmað . Birtingur NK hélt á miðin sl. laugardag og er lagður af stað í land með tæplega 700 tonn og Bjarni Ólafsson AK er að koma á miðin . Samkvæmt upplýsingum á vef Fiskistofu var mestum uppsjávarafla á árinu 2013 landað í Neskaupstað eða 201.169 tonnum . Næstmestum afla var landað í Vestmannaeyjum eða 173.297 tonnum og í þriðja sæti var Vopnafjörður með 86.491 tonn . Alls nam uppsjávaraflinn á árinu 924 þúsund tonnum og var uppistaða hans loðna , síld og makríll . Hverfandi hluta norsk-íslensku síldarinnar , íslensku síldarinnar og makrílsins var landað beint í verksmiðjur þar sem þessar tegundir eru nánast að öllu leyti nýttar til manneldisvinnslu . Öðru máli gegnir um kolmunnann en hann fer nánast allur beint til mjöl - og lýsisvinnslu . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .